**Pericardialis folyadékból izolált extracelluláris vezikulák (EV-k) patogenetikai szerepének vizsgálata nagy érzékenységű tömegspektrometriás módszerrel történő proteomikai analízissel**

**A támogatott szinergia program célkitűzése:** A pericardiális folyadék extracelluláris vezikuláinak komplex immunológiai és proteomikai jellemzése.

**Eredmények:**

1. Három klinikai csoportból, coronaria bypass műtéten átesett betegektől (CABG=60), szívtranszplantáción átesett betegektől (TxR=32) és szívtranszplantáció donoroktól (TxD=15) összesen 110 pericardialis folyadék mintát gyűjtöttünk össze.

2. A pericardiális folyadék extracelluláris vezikula tartalmának sejteredetét 17 féle markerrel, áramlási citometriás immunfenotipizálással, komplex módon jellemeztük.

3. A vizsgálati mintákat szolgáltató egyénekről komplex klinikai adatbázist hoztunk létre, amely tartalmazza a beteg diagnózisát, a mintavétel időpontjában alkalmazott gyógyszerelését, a laboratóriumi paramétereket (klinikai kémiai és hematológiai) és a szívultrahang eredményeit. A klinikai adatbázis felhasználásával történt meg a vizsgálati minták tömegspektrometriás mérésekhez történő kiválasztása.

4. A kiválasztott mintákból differenciál centrifugálással mikrovezikula és exoszóma frakciókat izoláltunk és ezeket előkészítettük tömegspektrometriás mérésre.